
转讜住驻讜转





	砖诇讗 讬讛讗 讚讘讜专讱 砖诇 砖讘转 讻讚讘讜专讱 砖诇 讞讜诇. 驻讬' 讘拽讜谞讟专住 讻讙讜谉 诪拽讞 讜诪诪讻专 讜讗讬谉 谞专讗讛 诇专''转 讚讛讗 讻讘专 谞驻拽讗 诪诪爪讜讗 讞驻爪讱 讗诇讗 讗讜诪专 专''转 讻讚讗诪专 讘讜讬拽专讗 专讘讛 (驻' 诇讚) 专''砖 讘谉 讬讜讞讬 讛讜讛 诇讬讛 讗讬诪讗 住讘转讗 讚讛讜转 诪讬砖转注讬讗 住讙讬讗 讗诪专 诇讛 讗讬诪讗 砖讘转讗 讛讜讗 砖转拽讛 诪砖诪注 砖讗讬谉 讻诇 讻讱 诇讚讘专 讘砖讘转 讻诪讜 讘讞讜诇 讜讘讬专讜砖诇' 讗诪专讬' 讘讟讜专讞 讛转讬专讜 讘砖讗诇转 砖诇讜诐 讘砖讘转:





专讘 谞住讬诐 讙讗讜谉

讜专讞爪转 讜住讻转 讜砖诪转 砖诪诇讜转讬讱 讗诪专 专' 讗诇注讝专 讗诇讜 讻诇讬诐 砖诇 砖讘转. 讘讙诪' 讚驻讬讗讛 讙专住讬 讘谞讬 诪注专讘讗 (驻专拽 讞) 讗诪专 专' 讞谞讬谞讗 爪专讬讱 讗讚诐 砖讬讛讗 诇讜 砖谞讬 注讬讟讜驻讬谉 讗讞讚 诇讞讜诇 讜讗讞专 诇砖讘转 诪讛 讟注诐 砖谞讗诪专 (专讜转 讙壮:讙壮) 讜砖诪转 砖诪诇讜转讬讱 注诇讬讱 讜讻讬 注专讜诪讛 讛讬讬转 讗诇讗 讗诇讜 讘讙讚讬 砖讘转 讻讚讚专砖 专' 砖诪诇讗讬 讘爪讬讘讜专讗 讘讻讜谉 讞讘专讬讗 诇拽讬讘诇讜讛 讗诪专讜 诇讬讛 讜讬讬 诇谞讗 讻注讟讬驻转谞讜 讘讞讜诇 讻讱 注讟讬驻转谞讜 讘砖讘转 讗诪专 诇讛诐 讗注驻"讻 讗转诐 爪专讬讻讬谉 诇砖谞讜转:
诪讛 砖专讬驻转 讘谞讬 讗讛专谉 砖专讬驻转 谞砖诪讛 讜讙讜祝 拽讬讬诐. 诪砖讻讞转 诇讛 讘住谞讛讚专讬谉 讘驻专拽 讚' 诪讬转讜转 (住谞讛讚专讬谉 讚祝 谞讘) 转谞讬讗 讗讘讗 讬讜住讬 讘谉 (专讗住讬) [讚讜住转讗讬] 讗讜诪专 讘' 讞讜讟讬谉 砖诇 讗砖 讬爪讗讜 诪讘讬转 拽讜讚砖 讛拽讚砖讬诐 讜谞讞诇拽讜 诇讚' 讜谞讻谞住讜 讘' 讘讞讜讟诪讜 砖诇 讝讛 讜讘' 讘讞讜讟诪讜 砖诇 讝讛 讜砖专驻讜讛 讜讛讻转讬讘 (讜讬拽专讗 讬壮:讘壮) 讜转讗讻诇 讗讜转诐 讗讜转诐 讜诇讗 讘讙讚讬讛诐:






专讘讬谞讜 讞谞谞讗诇

讜讗"诇 专' 讬讜讞谞谉 诇讞讝拽讬讛 讚讗诪专转 诇谉 驻谞讬诐 讞讚砖讜转 讘讗讜 诇讻讗谉 讻讬讜谉 讚转专讜讬讬讛讜 讗讬驻住讬拽讜 讘转专 讚讗讬讟诪讬 诇讬讛 讗注"讙 讚讞讚讗 讞讚讗 讗讬转拽谞讗 讛讛讜讗 [转拽谞转讗] 讞讚砖 讛讜讗 讜讻诪讗谉 讚诇讬转讬讛 讚诪讬 讜讛讻讗 谞诪讬 诇注谞讬谉 讻诇 讻诇讬 讘注诇讬 讘转讬诐 讻讬讜谉 砖谞拽讘谉 谞拽讘讬谉 讛专讘讛 注讚 砖讛讙讬注 诇砖讬注讜专 讛讜爪讗转 专诪讜谉 讗注"讙 讚诪讬转拽谞讬 讻讬讜谉 讚驻谞讬诐 讞讚砖讜转 讗转拽讬谞讜 讟讛讜专 讜讛讻讬谉 谞诪讬 诇注谞讬谉 驻专抓 讗诪讛 讜讙讚专讛 讻讜' 讜讗诪专 讞讝拽讬讛 注诇 专' 讬讜讞谞谉 诇讬转 诇谉 讘专 讗讬谞砖 讗诇讗 诪诇讗讱 讛讜讗 讗讬诪讗 讚讗诪专 讻讙讜谉 讚讬谉 讘专 讗讬谞砖 讜诪讗谉 讚诇讬转讬讛 讛讻讬 讻讘讛诪讛 讛讜讗 讻谞讙讚 讝讛:
拽讬讟专讬 谞讜讚讜转 讬讬谉 讜砖诪谉 讗注"讙 讚讗讬转 诇讬讛 讘' 讗讜谞讬 砖专讬 诇讬讛 诇讛转讬专谉 诇转专讜讜讬讬讛讜 讜诇讗 讗诪专讬谞谉 讚讞讚 诪讬谞讬讬讛讜 讘讟诇讛 讜讻谉 拽讚讬专讛 砖诇 转讘砖讬诇 诪讜转专 诇讛转讬专讛 讜讗注"讙 讚讗讬转 诇讬讛 砖诇讘讗. 驻讬' 讻讙讜谉 讚讚讬 讛讻讬讜专 砖诪拽诇讞讬谉 诪讬诐 讗注"讙 讚讬讻讜诇 诇讗讜讚讜拽讬 讛诪专拽 诪谉 讛砖诇讘讗 诪讜转专 诇讛转讬专讛:
拽讜砖专讬谉 讚诇讬 讘驻讬住拽讬讗. 砖讛讜讗 讗讘谞讟 诪驻谞讬 砖讗讬谞讜 拽砖专 拽讬讬诪讗 讗讘诇 诇讗 讘讞讘诇. 讗讜拽讬诪谞讗 讘讞讘诇 讛讙专讚讬 讜诪砖讜诐 讙讝讬专讛. 讜专' 讬讛讜讚讛 诪转讬专 住讘专 讞讘诇 讚讙专讚讬 讗讬 拽讟讬专 诇讬讛 讘讚诇讬 拽砖专 砖诇 注专讗讬 讛讜讗 讜诇讗讜专转讗 砖专讬 诇讬讛 诪谉 讛讚诇讬 诪砖讜诐 讚讘注讬 诇讬讛 诇诪诇讗讻转讜. 诇驻讬' 讻讬讜谉 砖讗讬谞讜 拽砖专 砖诇 拽讬讬诪讗 砖专讬 讜诇讗 讙讝专讬 讞讘诇 讚讙专讚讬 讗讟讜 讞讘诇 讚注诇诪讗 讜专诪讬谞谉 注诇讛 [诪讬 讙讝专讬 专讘谞谉 讗讟讜 讞讘诇 讚讙专讚讬] (讗讬谞讬 讚讙专讚讬 专讘谞谉) 讛讗 转谞谉 讞讘诇 讚诇讬 砖谞驻住拽 诇讗 讛讬讛 拽讜砖专讜 讗诇讗 注讜谞讘讜. 专' 讬讛讜讚讛 讗讜诪专 讻讜专讱 注诇讬讜 驻讜谞讚讗 讜讻讜' 讜诇讗 拽讗 讙讝专讜 专讘谞谉 注谞讬讘讛 讗讟讜 拽砖讬专讛. 讜砖谞讬谞谉 拽砖讬专转 讞讘诇 讛讙专讚讬 讘讞讘诇 讚注诇诪讗 诪讬讞诇祝 诇驻讬讻讱 讙讝专讬谞谉 讗讘诇 注谞讬讘讛 讘拽砖讬专讛 讛讻讬专讗 专讘讛 讛讬讗 诇驻讬讻讱 诇讗 讙讝专讬谞谉. 诇专' 讬讛讜讚讛 谞诪讬 讚讗住专 讘注谞讬讘讛 诇讗讜 诪砖讜诐 讚讙讝专 注谞讬讘讛 讗讟讜 拽砖讬专讛 讗诇讗 诪砖讜诐 讚住讘专 注谞讬讘讛 拽砖讬专讛 诪注讜诇讛 讛讬讗. 讜讛讗讬 讚讗诪专讬' 讘诇讜诇讘 讛讙讝讜诇 讻讜' 讜讘驻专拽 讛诪讜爪讗 转驻讬诇讬谉 讚专' 讬讛讜讚讛 住讘专 注谞讬讘讛 拽砖讬专讛 诪注讜诇讛 讛讬讗 讛讻讗 注讬拽专讛 讜讚专讘讗 谞诪讬 转讬诪讗 讘讞讘诇 讚讙专讚讬 讚诪转讞 讘讬讛. 讚诇讗 拽讟专 诇讬讛 拽砖专 砖诇 拽讬讬诪讗:
讻诇讬 拽讬讜讗讬 讛谉 讻诇讬 讗讜诪谞讜转. 讛讗讜专讙 讻讙讜谉 讛讗讻住谉 讜讛讻讻专 砖讛讬专讬注讛 转诇讜讬讛 讘讜 诪诇诪注诇讛 讜讛讻讻专 砖驻砖讜讟讛 注诇讬讜 诪诇诪讟讛 诪讜转专 诇讟诇讟诇讜 讘砖讘转 讗讘诇 讛注诪讜讚讬诐 讛转拽讜注讬谉 讘讗专抓 讗注"驻 砖讻砖注讜拽专谉 讗讬谞讜 诪转讻讜讬谉 诇注砖讜转 讙讜诪讗 讜讛讙讜诪讗 诪诪讬诇讗 拽讗 诪转讙诇讬讗 讗注驻"讻 讗住讜专 诇讟诇讜 讘砖讘转 讙讝讬专讛 讚讬诇诪讗 讗转讬 诇讗砖讜讜讬 讙讜诪讜转 讜讗注"讙 讻讬 讛诇驻转 讜爪谞讜谉 讛讟诪讜谞讬诐 转讞转 讛讙驻谉 讗诐 讛讬讜 诪拽爪转 注诇讬谉 诪讙讜诇讬谉 谞讬讟诇讬谉 讘砖讘转 讜诇讗 讙讝专讬谞谉 讚讬诇诪讗 讗转讬 诇讗砖讜讜讬讬 讙讜诪讜转 讛转诐 砖讚讛 讜诇讗 讗讬讻驻转 诇讬讛 讘讙讜诪讜转 诇驻讬讻讱 诇讗 讙讝专讬谞谉 讗讘诇 讘讬转 讚拽驻讬讚 讘讙讜诪讗 讙讝专讬谞谉 讚讬诇诪讗 讗转讬 诇讗砖讜讜讬讬 讙讜诪讜转. 讗讚诐 讗讞讚 诪拽驻诇 讻诇讬诐 诪诇讬诇讬 砖讘转 诇砖讘转 讜讘砖讘转 诪爪驻专讗 诇驻谞讬讗 讜诇砖讘转 讗讞专转 讗讘诇 砖谞讬诐 讗讬谉 诪拽驻诇讬谉 讻诇讬 讗讞讚 讚讛讜讛 诇讬讛 讻诪注砖讛 讗讜诪谉 讜讗讞讚 谞诪讬 讗讬谞讜 诪拽驻诇 讗诇讗 讻诇讬诐 讞讚砖讬诐 讗讘诇 讬砖谞讬诐 诇讗 讚拽讬驻讜诇谉 诪讞讝讬专谉 讻讞讚砖讬诐 讜谞诪爪讗转 讻讬 讛讬讗 诪诇讗讻讛 讜爪讘讜注讬诐 谞诪讬 驻讗讻讛 (爪讘讜注讬诐) [爪讬讘注讬讛] 讘讚诇讗 诪拽驻诇谉 诪砖讜诐 讛讻讬 讻诪诇讗讻讛 讛讬讗 讞砖讜讘 讜讻讬 讗诪专讬谞谉 砖诪拽驻诇 讗讚诐 诪转讞诇转 讬讜诐 砖讘转 诇住讜驻讜 讘砖讗讬谉 诇讜 讘讙讚讬诐 讗讞专讬诐 诇讛讞诇讬祝 讗讘诇 讬砖 诇讜 诇讛讞诇讬祝 讗讬谞讜 诪拽驻诇:
讚讬讘讜专 砖讗住讜专 讘砖讘转 诪驻讜专砖 讘驻专拽 砖讜讗诇 讗讚诐 诪讞讘讬专讜 讜讚专' 讝讬专讗 讗诪专 专讘 讜讗诪专讬谞谉 诇讛 讗"专 讗讘讗 讗诪专 专讘 讛讜谞讗 讗讬讚讞讬讗 诇讛 诪讚专讘讗 讜讛讬讻讗 讚诇讗 谞讬讞讗 诇讬讛 诇讗拽讜驻讬 讚诇讗 诇讗驻讜砖讬 讛讬诇讜讻讗 讜诇讗 谞讬讞讗 诇讬讛 诇诪讬注讘专 讘诪讬讗 讚诇讗 诇讬转讜住讬 诪讗谞讬讛 讜讗转讬 诇讬讚讬 住讞讬讟讛 拽驻讬抓 诇讬讛 诇讗诪转 讛诪讬诐 讜砖专讬 讗诇讗 讗讜拽讬诪谞讗 砖诇讗 讬讛讗 讛讬诇讜讻讱 砖诇 砖讘转 讻讛讬诇讜讻讱 砖诇 讞讜诇 讗诇讗 讻讚讬 [砖讬谞讬讞] 专讗砖讜谞讛 拽讜讚诐 砖转讬注拽专 砖谞讬讛 讜诇讗 讬讛讗 诪谞讛讙讜 砖讬讛讬讜 驻住讬注讜转讬讜 讙住讜转 讘砖讘转. 驻讬' 专讘讘 讻讙讜谉 拽讬专讗 讜讛讬诇拽讜住转讗 讛谞讜讚注 讘讘讘诇 讞诇讘 讜谞驻讟讗 讜讝驻转 讜讻讬讜爪讗 讘讛诐:






专诪讘"谉

砖诇讗 讬讛讗 讚讘讜专讱 砖诇 砖讘转 讻讚讘讜专讱 砖诇 讞讜诇. 驻专砖"讬 讝"诇 讻讙讜谉 诪拽讞 讜诪诪讻专 讜讞砖讘讜谞讜转 讜拽"诇 讛讬讬谞讜 诪诪爪讜讗 讞驻爪讬讱. 讜注讬拽专 讛驻讬' 诪驻讜专砖 讘讬专讜砖诇' 讗"专 讞谞讬谞讗 讘讚讜讞拽 讛转讬专讜 砖讗讬诇转 砖诇讜诐 讘砖讘转 讗专"砖 讘专 讗讘讗 专"砖 讘谉 讬讜讞讗讬 讻讚 讛讜讛 讞诪讬 诇讗讬诪讬' 诪砖转注讬 住讙讬 讛讜讛 讗"诇 讗讬诪讗 砖讘转讗 讛讜讗. 转谞讬 讗住讜专 诇讗讚诐 诇转讘讜注 爪专讻讬讜 讘砖讘转, 专' 讝注讬专讗 砖讗诇 诇专"讞 讘专 讗讘讗 诪讛讜 诪讬诪专 (专讜注谞讜) [专注谞讜] 驻专谞住谞讜 讗"诇 讟讜驻住 讘专讻讛 讻讱 讛讬讗 诪讻讗谉 谞专讗讛 砖诪谞讛讙诐 诇讗 讛讬讛 诇讗讜诪专讜 讗诇讗 诇讜诪专 讘专讻转 谞讞诪讛 讻诪讜 砖讗谞讜 讗讜诪专讬诐 砖讗诐 讛讬讛 诪谞讛讙 诇讗讜诪专讜 诇讗 讛讬讛 砖讜讗诇 诪讛讜 诇诪讬诪专 讛讻讬 讗诇讗 讛讬讛 诇讜 诇讛拽砖讜转 讜讛专讬 讗讜诪专 (专讜注谞讜) [专注谞讜]驻专谞住谞讜 讜诪"诪 讗诐 专爪讛 讗讜诪专 讻谉 砖讟讜驻住 讘专讻讛 讻讱 讛讜讗 讘讞讜诇 讜讗"爪 诇砖谞讜转 讗讘诇 诇砖讗讜诇 爪专讻讬讜 诪注爪诪讜 讗住讜专. 讜讗谞讬 转诪讛 讘讬谉 讘讞讜诇 讘讬谉 讘砖讘转 (专讜注谞讜) [专注谞讜] 驻专谞住谞讜 讘讘讜谞讛 讬专讜砖诇讬诐 诪讗讬 讘注讬 讜砖诪讗 讘讘专讻转 讛讝谉 讛讬讜 讗讜诪专讬诐 讻谉 讻诪讜 砖讗谞讜 讗讜诪专讬诐 讘讛 诇讗 讞住专 诇谞讜 讜诇讗 讬讞住专 诇注讜诇诐 讜注讚:





专砖讘"讗

砖诇讗 讬讛讗 讚讘讜专讱 砖诇 砖讘转 讻讚讘讜专讱 砖诇 讞讜诇. 驻讬专砖 专砖"讬 讝"诇: 讻讙讜谉 诪拽讞 讜诪诪讻专 讜讞砖讘讜谞讜转. 讜讛拽砖讜 注诇讬讜 讚讛讬讬谞讜 诪诪爪讜讗 讞驻爪讱. 讗讘诇 讘讬专讜砖诇诪讬 (讚驻专拽讬谉 讛"讙) 讗诪专讬谞谉 砖讗驻讬诇讜 讚讘讜专 讘注诇诪讗 诇专讘讜转 讘讜 讻讚专讱 砖讛讜讗 诪专讘讛 诇讚讘专 讘讞讜诇 讗住讜专, 讚讙专住讬谞谉 讛转诐: 讗诪专 专' 讞谞讬谞讗 讘讚讜讞拽 讛转讬专讜 砖讗诇转 砖诇讜诐 讘砖讘转, 讗诪专 专"砖 讘专 讗讘讗 专"砖 讘谉 讬讜讞讬 讻讚 讛讜讬            诇讗诪讬讛 诪砖转注讬 住讙讬讬谉 讛讜讛 讗诪专 诇讛 讗讬诪讗 砖讘转讗 讛讬讗, 转谞讬 讗住讜专 诇砖讗讜诇 爪专讻讬讜 讘砖讘转, 专' 讝注讬专讗 砖讗诇 诇专' 讞讬讬讗 讘专 讗讘讗 诪讛讜 诇诪讬诪专 专讜注谞讜 讝讜谞谞讜 驻专谞住谞讜, 讗"诇 讟讜驻住 讘专讻讛 讻讱 讛讜讗.





讛诪讗讬专讬

讛讬讛 诪讛诇讱 讘砖讘转 讜驻讙注 讘讗诪转 讛诪讬诐 讗诐 讬讻讜诇 诇讛谞讬讞 专讙诇讜 专讗砖讜谞讛 拽讜讚诐 砖转注拽专 砖谞讬讛 讻讙讜谉 砖讗讬谉 专讞讘讛 讬转专 诪驻住讬注讛 讗讞转 诪讜转专 讗祝 诇讚诇讙 讘砖转讬 专讙诇讬讜 讻讗讞转 讜讗诐 诇讗讜 讗住讜专 砖讛专讬 讚诇讜讙 讜拽驻讬爪讛 讛诇讜讱 讞讜诇 讛讜讗 讜诪"诪 讗诐 诇讗 讛讬讛 讗驻砖专 诇讜 讗诇讗 讘讚诇讜讙 讻讙讜谉 砖讗诐 讬诇讱 诇诪拽讜诐 砖讗诪转 讛诪讬诐 讻诇讛 讗讜 拽爪专讛 讘讜 讘讬讜转专 谞诪爪讗 诪专讘讛 讘讛诇讜讱 讜讗诐 讬砖讬诐 专讙诇讜 讘转讜讱 讗诪转 讛诪讬诐 砖诪讗 讬讟诪讬谞讜 讘讙讚讬讜 讜讬讘讗 诇讬讚讬 住讞讬讟讛 讬注讘专谞讛 讗祝 讘讚讬诇讜讙 讜拽驻讬爪讛 讜讻谉 讚专砖讜 砖诇讗 诇讛砖转讚诇 讘注住拽讬讜 讗祝 讘讚讘专讬诐 诪诪爪讜讗 讞驻爪讱 讞驻爪讬讱 讗住讜专讬谉 讜讞驻爪讬 砖诪讬诐 诪讜转专讬诐 讻讙讜谉 注住拽讬 爪讘讜专 讗讜 专讘讬诐 讜讗专讜住讬谉 讜砖讚讜讻讬谉 讜驻住讬拽转 爪讚拽讛 讜驻住讬注讛 讙住讛 诇讬诇讱 诇讘讬转 讛讻谞住转 讜讘讬转 讛诪讚专砖 讜讛砖转讚诇讜转 讘讛爪诇转 谞驻砖讜转 讛讗 讻诇 讛讬诇讜讱 诇爪讜专讱 讞讜诇 讗住讜专 讜讛讜讗 砖讗诪专讜 讘注专讜讘讬谉 诇讗 讬讟讬讬诇 讗讚诐 诇住讜祝 砖讚讛讜 讘砖讘讬诇 诇讬讚注 诪讛 讛讬讗 爪专讬讻讛 讜讻谉 讻诇 讻讬讜爪讗 讘讝讛 讜讚讘专 讚讘专 砖诇讗 讬讛讗 讚讘讜专讱 砖诇 砖讘转 讻讚讘讜专讱 砖诇 讞讜诇 砖诇讗 讬讜爪讬讗 讚讘专讬讜 诇讘讟诇讛 讜讘注住拽讬 讛讘讗讬 讜讻诇 砖讻谉 讘诪拽讞 讜诪诪讻专 讜讞砖讘讜谞讜转 讗诇讗 讘讚讘专 转讜专讛 讜讗诐 讗讬谞讜 讻讚讗讬 诇讚讘专讬 转讜专讛 讬转注住拽 讘谞驻诇讗讜转 讛砖诐 讜讘诪爪讜转讬讜 讜讻讬讜爪讗 讘讝讛 讘注谞讬谞讬诐 讗诇讜 讜讚专讱 爪讞讜转 讗诪专讜 讘讬专讜砖诇诪讬 讗诪讬讛 讚专讘讬 砖诪注讜谉 讘谉 讬讜讞讗讬 讻讚 讛讜转 诪讬砖转注讬讗 住讙讬谉 讛讜讛 讗诪专 诇讛 砖讘转 讛讬讜诐 讜讗注"驻 砖讛讚讘讜专 讗住讜专 讛专讛讜专 诪讜转专 讻讙讜谉 砖讬讛专讛专 讻讱 讜讻讱 讛讜爪讗讛 讗谞讬 爪专讬讱 诇讝讛 砖诇讗 谞转谞讛 转讜专讛 诇诪诇讗讻讬 讛砖专转:



讗诇讜 砖讗讜讻诇讬诐 注驻专 讜讗讚诪讛 讚专讱 专驻讜讗讛 诇拽爪转 讞诇讬讬诐 讬讚讜注讬诐 讘转讗讜转 讛讚讘专讬诐 讛专注讬诐 讘砖讘转 讗住讜专 讻砖讗专 讛专驻讜讗讜转 讜讗祝 讘讞讜诇 爪专讬讱 诇讛讝讛专 讘讻讱 诪驻谞讬 砖讛讬讗 诪诇拽讛 讜诪讘讬讗讛 诇讬讚讬 讞讜诇讬:



讗注"驻 砖讛爪谞讬注讜转 诪砖讜讘讞转 讗爪诇 讛讻诇 讘谞砖讬诐 诪讬讛讗 诪砖讜讘讞转 讘讬讜转专 讜专讗讜讬 诇讛 砖转爪讚讚 注爪诪讛 讘讻诇 爪讚 砖诇讗 讬讛讗 砖讜诐 爪讚 砖诇 驻专讬爪讜转 谞诪爪讗 讘讛 讚专讱 讛注专讛 讗诪专讜 讘专讜转 讛诪讜讗讘讬讛 讜讬讗诪专 讘讜注讝 诇谞注专讜 诇诪讬 讛谞注专讛 讛讝讗转 讜讻讬 讚专讻讜 砖诇 讘讜注讝 诇砖讗讜诇 讘谞注专讛 讗诇讗 讚讘专 讞讻诪讛 专讗讛 讘讛 砖转讬诐 诇拽讟讛 砖诇砖 诇讗 诇拽讟讛 讜讻诪讜 砖讬讚注转 砖谞讬诐 诇拽讟 砖诇砖 讗讬谞诐 诇拽讟 讜讬砖 讗讜诪专讬诐 讚讘专 爪谞讬注讜转 专讗讛 讘讛 注讜诪讚讜转 诪注讜诪讚 谞讜驻诇讜转 诪讬讜砖讘 讜讗讬谞讛 砖讜讞讛 诇讬讟诇谉 讻讚讬 砖诇讗 讬专讗讛 诪砖讜拽讛 诇讗讞专讬讛 讻诇讜诐 讜诇诪讚转 诪讻讗谉 砖讗祝 砖讻讞转 拽诪讛 砖讻讞讛 讛讬讗 讜讘转讜专转 诇拽讟 砖讛专讬 注讜诪讚讜转 驻讬专讜砖讜 砖诇讗 谞拽爪专讜 讜讚讘专 讝讛 讚讜拽讗 讘谞拽爪专讜 住讘讬讘讜转讬讛 讻讜诇诐 注讚 砖讗诐 讬讻驻驻讜讛 讗讬谉 专讗砖讛 诪讙注转 诇拽诪讛 砖讘爪讚讛 讜讻诇 讻讬讜爪讗 讘讝讛 讗讬谞讛 讬讻讜诇讛 诇讬拽爪专 注诐 讛拽诪讛:





诪讛专砖"讗 - 讞讬讚讜砖讬 讗讙讚讜转

讚讘讜专讱 讻讜'. 讻讗诇讜 讻转讬讘 诪讚讘专 讚讘专 讚诪' 诪注砖讜转 讞驻爪讬讱 拽讗讬 谞诪讬 讗讚讘专 讚讘专 讜注谞讬谞讜 砖讛讚讘讜专 讘诪诇讗讻转 砖讘转 讻诪注砖讛 讻诪"砖 讘讘专讬讗转 砖诪讬诐 讜讗专抓 讚讻转讬讘 (讻讬 讘讜 砖讘转) [讜讬砖讘讜转] 诪讻诇 诪诇讗讻转讜 讗砖专 注砖讛 讜讻转讬讘 讘讚讘专 讛' 谞注砖讜 讜拽"诇:


讻讗诇讜 讗讜讻诇 诪讘砖专 讻讜'. 驻讬专砖"讬 讗讘讜转讬讜 砖诪转讜 砖诐 讘讙讜诇讛 注讻"诇 讚讗讬 诪砖讜诐 诪转讬 诪讘讜诇 诇讗讜 讗讘讜转讬讜 讛讜讗 讜诪砖"讛 诇讗 驻专讬讱 讛讗 讗转诪讞讜讬 讗转诪讞讬 讗诇讗 诇诪"讚 诪砖讜诐 讻讗讜讻诇 砖拽爪讬诐 讜专诪砖讬诐 讚诪讘讜诇 讚讻转讬讘 讘讬讛 讜讬诪讞 讜讙讜' 讜谞专讗讛 讚讘讗"讬 讗讬谉 诇讞讜砖 诪砖讜诐 讗讘讜转讬讜 砖诪转讜 讘讗"讬 讻讬讜谉 讚诪爪讬讬谞讬谉 拽讘专讜转 讜诪讟讛专讬谉 讗讜转诐 讗讬谉 诇讞讜砖 砖讬讗讻诇 注驻专 讛诪转 讚诪讛"讟 讙讝专讜 讟讜诪讗讛 注诇 讗专抓 谞讻专讬诐 讗讙讜砖讗 讜讗讗讜讬专讗 讜诇讗 讙讝专讜 注诇 讻讱 讘讗"讬 讜拽"诇:


讗诇讜 讘讙讚讬 砖讘转 讻讜'. 注讬讬谉 驻讬专砖"讬 讜注讬"诇 诪讚讻转讬讘 砖诪诇讜转讬讱 诇砖讜谉 专讘讬诐 讜诇讗 讻转讬讘 砖诪诇转讱 讚专砖讜 讗诇讜 讘讙讚讬 砖讘转 讚诇讘砖讛 讘讙讚讬 讞讜诇 讜讙诐 讘讙讚讬 砖讘转 诇拽讞讛 注诪讛 讜诇讗 讛诇讘砖转谉 注讚 讗讞专 砖讬专讚讛 诇讙讜专谉 讻讚讬 砖诇讗 讬讗诪专讜 讝讜谞讛 讛讬讗 讜讘讛讗 谞注诪讬 谞诪讬 讞砖讛 砖诇讗 转诇讘砖讛 讘讙讚讬诐 谞讗讬诐 砖诇 砖讘转 注讚 讗讞专 砖转专讚 诇讙讜专谉 讜讛讬讬谞讜 讚讻转讬讘 讜砖诪转 讜诇讗 讻转讬讘 讜讛诇讘砖转 讜讛讬讬谞讜 转谉 诇讞讻诐 讘诇讘讬砖讛 讜讬讞讻诐 注讜讚 讘专讞讬爪讛 讜住讬讻讛 讜讚讜"拽:


讚讗诇讜 注诇讬 拽讗"诇 砖讻讘 讜讙讜' 讜讗诪专转 讚讘专 讛' 讜讙讜' 讜讬讗诪专 砖诪讜讗诇 讚讘专 讜讙讜'. 讬砖 诇注讬讬谉 讘讝讛 诪讗讬 转谉 诇讞讻诐 讜讬讞讻诐 注讜讚 讚诪讛 讞讻诪讛 谞转谉 诇讜 讗诐 砖讬讗诪专 讛' 讗"讻 诪讗讬 讜讬讞讻诐 注讜讚 砖讛专讬 砖诪讜讗诇 诇讗 讗诪专 讻谉 讜讬"诇 诪砖讜诐 讚讻诇 讙' 驻注诪讬诐 专讗砖讜谞讬诐 讚拽专讗 讗讜转讜 讛拽讘"讛 讜讛讜讗 诇讗 讬讚注 诇讗 讗诪专 专拽 讛谞谞讬 讜诇讗 讗诪专 讻讬 砖讜诪注 注讘讚讱 砖讞砖讘 砖注诇讬 讛讬讛 拽讜专讗讜 讜讗"诇 注诇讬 砖讛拽讘"讛 拽讜专讗 讗讜转讜 讜注"讻 讬讗诪专 讚讘专 讛' 讻讬 砖讜诪注 注讘讚讱 讜讛讬讬谞讜 转谉 诇讞讻诐 讜讛讜讗 讛转讞讻诐 注讜讚 诪谉 讛住驻拽 砖讗诪专 讻诪"砖 诇讜 注诇讬 诇讜诪专 讻讬 砖讜诪注 注讘讚讱 讚砖诪讗 讛拽讘"讛 拽讜专讗讜 讜诇讗 讗诪专 讛' 讚砖诪讗 讗讬谉 讝讜 砖讻讬谞讛 讜讚讜"拽:


砖讛诇讻讛 讜讘讗转 讻讜'. 讘诪讚专砖 注讚 诇讗 讗讝诇转 讗转转 讜讛讜讗 讗讜诪专 讜转讘讜讗 讜讗讞"讻 讜转诇拽讟 讗诇讗 砖讛讬转讛 诪住诪谞转 讛讚专讻讬诐 讻讜' 讻驻讬专砖"讬 讘住驻专 专讜转 注"砖 讜讛讻讗 讚专砖讜 诪讻讞 讛讱 拽讜砖讬讗 讜转讘讗 讜讗讞"讻 讜转诇拽讟 讜讙讜' 砖讛诇讻讛 讜讘讗转 诇诪爪讜讗 讘谞讬 讗讚诐 讛诪讛讜讙谞讬诐 讻讜' 讜驻讬专砖"讬 诪讛讜讙谞讬诐 砖讘拽讜爪专讬诐 诇讬诇讱 注诪讛谉 注讻"诇 讜诇讗 谞讬讞讗 诇讬讛 诇驻专砖 砖讛诇讻讛 讜讘讗转 诇诪爪讜讗 注谞讬讬诐 诪讛讜讙谞讬诐 砖讬诇拽讟讜 注诪讛 讚诪讛 讛讬讛 诇讛 诇讞讜砖 注诇 讻讱 讗讘诇 注诇 拽讜爪专讬诐 讜讚讗讬 讚讛讬讛 诇讛 诇讞讜砖 讜注讜讚 砖诇讗 讛讜讝讻专 讘拽专讗 砖诇拽讟讜 讗讞专讬诐 注诪讛 讗讘诇 讛拽讜爪专讬诐 讛讜讝讻专讜 讘拽专讗 讜拽"诇:


讚讘专 讞讻诪讛 讻讜'. 谞拽讟 讛讻讬 讚讚讬谞讗 讛讻讬 讛讜讗 讗诇讬讘讗 讚讘"讛 诪诪转谞讬' 讚诪住' 驻讗讛 讜拽砖讛 讚砖讗专 注谞讬讬诐 讜讚讗讬 谞诪讬 讛讬讜 诪讚拽讚拽讬谉 讘讻讱 诇讘"讛 讘' 诇拽讟 讜讙' 讗讬谞讜 诇拽讟 诇讘"砖 讙' 诇拽讟 讜讚' 讗讬谞讜 诇拽讟 讜诪讗讬 讚讘专 讞讻诪讛 专讗讛 讘讛 讜谞专讗讛 诇驻专砖 注"驻 砖诪驻专砖讬诐 驻诇讜讙转讬讬讛讜 讘讬专讜砖诇诪讬 讟注诪讗 讚讘"讛 讘' 砖谞讗诪专 诇注谞讬 讜诇讙专 转注讝讜讘 讗讜转诐 讜讟注诪讗 讚讘"砖 讙' 砖谞讗诪专 诇讙专 诇讬转讜诐 讜诇讗诇诪谞讛 注"砖 讘驻讬' 讛专"诐 讜讛专"砖 讜讛砖转讗 专讜转 砖讛讬转讛 讙讬讜专转 讜注谞讬讬讛 讜讗诇诪谞讛 讜讛讬转讛 专讗讜讬讛 诇讬讟讜诇 讙诐 砖诇砖 讚讗驻砖专 讚讘"讛 诪讜讚讛 讘讛讗 讚讬砖 诇注讝讜讘 诇讛 讙' 讜拽讗诪专 讚讘专 讞讻诪讛 讛讬讛 讘讛 砖诇讗 转讛讬讛 谞讞砖讘转 诇讙' 讛诪讚讜讻讬诐 讛讗诇讛 讜注"讻 诇讗 谞讟诇讛 专拽 砖转讬诐 诇拽注 讻砖讗专 住转诐 讘谞讬 讗讚诐 讗诇讬讘讗 讚讘"讛 讜拽"诇:


讜讻讬 讚专讻讜 砖诇 讘讜注讝 诇讬讚讘拽 讻讜'. 诇讻讗讜专讛 诪诪诇转 转讚讘拽讬谉 砖讗诪专 诇讛 讜讚讗讬 讚诇讗 诪砖转诪注 砖讚专讻讜 诇讬讚讘拽 注诐 讛谞砖讬诐 讚诇讗 拽讗"诇 讗诇讗 砖讛讬讗 转讚讘拽 讘谞注专讜转讬讜 讜讬"诇 讚诪"诪 诇讗 讛诇"诇 诇讛 诇讬砖谞讗 讚讚讘讜拽 讚谞讗诪专 讘讚讘讜拽 谞砖讬诐 讻诪"砖 讜讚讘拽 讘讗砖转讜 讜讙讜' 讜转讚讘拽 谞驻砖讜 讘讚讬谞讛 讜讙讜' 讗诇讗 讚讛诇"诇 讜讻讛 转讛讬讛 注诐 谞注专讜转讬 讗诇讗 诇讚专砖讛 讜讗"诇 讛讻讬 诇专诪讝 砖谞讗诪专 讜专讜转 讚讘拽讛 讘讛 讗诪专 讚砖专讬 诇讗讬讚讘讜拽讬 讘讛 讜诇讗 转讗住专 诇讘讗 讘拽讛诇 讚诪讜讗讘讬 讜诇讗 诪讜讗讘讬转 讻诪驻讜专砖 讘诪住' 讬讘诪讜转 讜讚讜"拽:


注转讬讚讛 诪诇讻讜转 讻讜'. 讚诪诇转 讛诇讜诐 讛讜讗 诪讬讜转专 讚诇讗 讛诇"诇 诇讛 讗诇讗 讙砖讬 讜讗讻诇转 诪谉 讛诇讞诐 讗诇讗 讚专诪讝 诇讛 砖诪诇讻讜转 讘讬转 讚讜讚 讬爪讗 诪诪谞讛 讚讻转讬讘 讻讬 讛讘讬讗转谞讬 注讚 讛诇讜诐 讜注"砖 讛专讗讜讬 诇诪诇讻讜转 讘讬转 讚讜讚 讻转专 讛讜诇诪转讜 讻讚讗诪专讬' 驻' 讻诇 讛爪诇诪讬诐 讜诇讻讱 讛诇诐 讞住专 讜讬"讜 注"砖 讛讜诇诪转讜 讜拽"诇:


砖讛讞讜诪抓 讻讜'. 讚诪讗讬 专讘讜转讬讛 砖讗"诇 讜讟讘诇转 驻转讱 讜讙讜' 砖讝讛 讜讚讗讬 诪讗讻诇 驻讜注诇讬诐 讗诇讗 讗砖诪注讬谞谉 拽专讗 诇诪专 砖讛讞讜诪抓 讬驻讛 诇砖专讘 讜诇诪专 专诪讝 诇讛 讻讜'. 砖诪注砖讬讜 拽砖讬谉 讻讞讜诪抓 讜诪谞讜 诪谞砖讛 讚诇讗 诪爪讬谞讜 讘讻诇 诪诇讻讬 讬讛讜讚讛 砖讛专砖讬注讜 讻诇 讻讱 讻诪谞砖讛 讜谞转讬讬砖谉 讻"讻 讘诪诇讻讜转讜 讞诪砖讬诐 讜讞诪砖讛 砖谞讬诐 讻讞讜诪抓 讛讝讛 砖讻诇 注讜讚 砖诪转讬讬砖谉 讛讜讗 讬讜转专 拽砖讛 讜拽"诇:


讜诇讗 讘转讜讱 讻讜'. 注讬讬谉 驻讬专砖"讬 讜讘驻砖讬讟讜转 讬"诇 讚诪爪讚 讛拽讜爪专讬诐 拽专讗 讚诇讗 爪专讬讻讛 讗诇讗 诇讚专砖讛 诇讚讬讜拽讬 诪讬谞讬讛 讜诇讗 讘转讜讱 讛拽讜爪专讬诐 讛讬讬谞讜 砖诇讗 讬讛讬讛 诪诇讻讜转 讘讬转 讚讜讚 讘转讜讱 讬砖专讗诇 专拽 诪爪讚诐 砖讬讛讬' 诇讛诐 诪诇讜讻讛 讗讞专转:


讜转讗讻诇 讘讬诪讬 讚讜讚 讻讜'. 讙诐 讝讛 拽专讗 讚诇讗 爪专讬讻讛 讗诇讗 讚专诪讝 诇讛 讜转讗讻诇 讘讬诪讬 讚讜讚 讻讜' 讻驻讬专砖"讬 诇砖讜谉 注讜砖专 讛讜讗 讚讜讚 讜砖诇诪讛 讜讞讝拽讬讛讜 讻讜' 注"砖 讜谞专讗讛 诇驻讜诐 讛讱 讚专砖讛 拽诪讬讬转讗 讚讜讚 讜砖诇诪讛 讜讞讝拽讬讛 讬砖 诇驻专砖 讻诪砖诪注讛 注诇 专讜转 讙讜驻讛 讜转讗讻诇 讘讬诪讬 讚讜讚 讜转砖讘注 讘讬诪讬 砖诇诪讛 砖讛讬讞讛 讞讬讛 注讚讬讬谉 讘讬诪讬 讚讜讚 讜砖诇诪讛 讻讚讗诪专 专"讗 讙讜驻讗 讘住"驻 讛住驻讬谞讛 讜讬砖诐 讻住讗 诇讗诐 讛诪诇讱 讛讬讗 专讜讞 讗诪讛 砖诇 诪诇讻讜转 讜转讜转专 讘讬诪讬 讞讝拽讬讛讜 砖诇讗 讞讬转讛 讻"讻 讜讻谉 诇讚专砖讛 讘转专讬讬转讗 讜转讗讻诇 讘注讜诇诐 讛讝讛 讻讜' 讬砖 诇驻专砖 注诇 专讜转 讙讜驻讛 讜拽"诇:


讜转讞转 讻讘讜讚讜 讻讜'. 驻讬专砖"讬 讛"讙 讻讜' 讜诇驻讬专讜砖讜 诇讗 驻诇讬讙讬 专"讬 讜专"讗 讗诇讗 讘诪砖诪注讜转 讚讜专砖讬谉 讜讘转专转讬 讘诇砖讜谉 讻讘讜讚讜 讜讘诇砖讜谉 转讞转 讜讝讛讜 讚讜讞拽 讜讗讬谞讜 诪讜讻专讞 讗诇讗 讚专"讗 谞诪讬 拽专讬 诇诪讗谞讬 诪讻讘讚讜转讬讛 讜诇讗 驻诇讬讙 讘讛讗 讗专"讬 讗诇讗 讘讛讗 驻诇讬讙 讚转讞转 诪砖诪注 诇讬讛 诇砖讜谉 讞诇讬驻讬谉 讜住"诇 讚讘讙讚讬诐 谞砖专驻讜 讜讛讻讗 拽讗诪专 讻讘讜讚讜 诪诪砖 讚讛讬讬谞讜 讘讙讚讬诐 谞砖专祝 讜转讞转讬讜 讬讛讗 讗驻专 讜砖专驻讛 讻讬拽讜讚 讗砖 讜讛砖转讗 谞讬讞讗 讚讙' 诪讞诇讜拽转 讘讚讘专 诇专"讬 谞砖专祝 讛讙讜祝 讜诇专"讗 谞砖专驻讜 讛讘讙讚讬诐 讜诇专砖讘"谞 砖专讬驻转 讛谞砖诪讛 讜讚讜"拽 (讻讬爪讚 诪讘专讻讬谉 注"砖):





诪讛专"诐

讘讙诪' 讗讬转诪讞讜讬讬 讗讬转诪讞讬 讗诇讗 讻讬讜谉 讜讻讜' 讻爪"诇:


讛讛讜讗 讙讘专讗 讚讗讻诇 讙专讙讬砖转讗 讜讻讜' 讟讬讟 讬讜爪专 讻谉 驻讬专砖 讘注专讜讱:





讞讻诪转 砖诇诪讛

讙诪' 砖讻诇 诪转讬 诪讘讜诇 谞爪讟诇诇讜 诇砖诐 讜讬"讗 讻讗诇讜 讗讜讻诇 砖拽爪讬诐 讜专诪砖讬诐 讜讛讗 讜讚讗讬 讗转诪讞讜讬讬 讗转诪讞讬 讗诇讗 讻讬讜谉 讚诪诇拽讬谉 讻讜' 讻爪"诇. 讜谞"讘 诪转讬 住"讗 诪讬诪讬 注讜诇诐:


专砖"讬 讘讚"讛 讛"讙 讻讜' 讻专' 讬讜讞谞谉 诪讚讚专讬砖 讜转讞转 讻讘讜讚讜 讻讜' 讛讚"讗:





专砖"砖

讙诪专讗 讗专"诇 诇诪讛 讻讜' 砖讻诇 诪转讬 诪讘讜诇 谞谞注专讜 诇砖诐. 讗专"讬 诇诪讛 讻讜' 砖讻诇 诪转讬 诪讘讜诇 讻讜'. 谞"诇 诇讙专讜住 讘转专讜讜讬讬讛讜 讜讗诪专 讘讜' 砖讝讛 诇专讗讬讛 诇讛讗 讚诇注讬诇. 讜讘讝讛 诇讗 谞爪讟专讱 诇讛讙讛讛 砖讛讜住讬驻讜 讘讚"讞 讘住诪讜讱 讜讬"讗 讻讗诇讜 讗讜讻诇 讻讜':



砖诐 讗诪专 讻讬讜谉 讚诪讬诇拽讬 讙讝专讜 讘讬讛 专讘谞谉. 拽"拽 诇驻"讝 诪讗讬 讗讬专讬讗 讘讘诇 讚讜拽讗:



砖诐 讗"专 讗诇注讝专 (讻爪"诇 讘诇讬 讬') 讚讘专 讞讻诪讛 讻讜':



专砖"讬 讚"讛 注讜诪讚讜转. 砖砖讻讞 讻讜' 讚砖讻讞转 拽诪讛 谞诪讬 讛讜讬 砖讻讞讛. 讛谞讛 讚诇讙 诪诇拽讟 砖讘讚讘讜专 讚诇注讬诇 诇砖讻讞讛. 诪砖诪注 讚诇讗 住"诇 诇拽讟 讘诪讞讜讘专. 讗讘诇 讚注转 讛专诪讘"诐 讚讬砖 诇拽讟 讙诐 讘诪讞讜讘专 讛讘讗转讬 讚讘专讬讜 讘驻"讚 讚驻讗讛 诪"讬:



专讚"讛 讜转讞转 讻讘讜讚讜. 讗讬讬讚讬 讻讜'. 讜讬诇"驻 讙"讻 诪砖讜诐 讚讗讬讬转讗 诇注讬诇 讛讗 讚专"讬 拽讗专讬 诇诪讗谞讬 诪讻讘讚讜转讬:





讘谉 讬讛讜讬讚注

诪址讗讬 讛执讬讗? 讻旨执讚职讘指注指讗 诪执讬谞值讬讛旨 专址讘旨执讬 讜职讻讜旨'. 谞专讗讛 诇讬 讘住"讚 讛讻讜谞讛 讛讜讗 讻讱, 讗讞专 讚诪爪讬谞讜 讚专讘讬 讘注讗 注诇 砖讘转 诪砖诪注 讚驻砖讬讟讛 诇讬讛 讚讘讞讜诇 诪讜转专 讜诇讗 谞住转驻拽 讗诇讗 讘砖讘转 讚砖诪讗 诪砖讜诐 讟专讞讛 讜讬讙讬注讛 讚讗讬讻讗 讘驻住讬注讛 讙住讛 讗住讜专, 讜专讘讬 讬砖诪注讗诇 讘专讘讬 讬讜住讬 诇讗 讗诪专 诇讜 讚讗住讜专 讘讞讜诇 讛诇讻讛 驻住讜拽讛 诪砖诐 讗讘讬讜 讗讜 诪砖讗专 专讘讜转讬讜, 讗诇讗 专拽 诪住讘专讛 讚谞驻砖讬讛 讛讜讗 讚讗诪专 诇讬讛 砖讈侄讗植谞执讬 讗讜止诪值专 讜讻讜', 讜讗诐 讻谉 诪住转诪讗 讚专讘讬 讚讛讜讛 驻砖讬讟讛 诇讬讛 讚诪讜转专 讘讞讜诇 诇讗 讛讚专 讘讬讛 诪讻讞 住讘专讛 讚谞驻砖讬讛 讚专讘讬 讬砖诪注讗诇 砖讛讬讛 转诇诪讬讚讜 砖诇 专讘讬, 讜讘驻专讟 讻讬 诪诇砖讜谉 讛砖讗诇讛 诪砖诪注 砖讻谉 注诪讗 讚讘专 讘讛讬转专. 注诇 讻谉 讛砖转讗 讚专砖转 '诪值注植砖讉讜止转 讚旨职专指讻侄讬讱指' 砖讈侄诇旨止讗 讬职讛值讗 讛执诇旨讜旨讻指讱职 砖讈侄诇 砖讈址讘旨指转 讻旨职讛执诇旨讜旨讻指讱职 砖讈侄诇 讞止诇 讗转讬讬讗 注诇 驻讬 住讘专转 专讘讬 讚住讘专 讘讞讜诇 诪讜转专. 讜诇讻谉 拽讗诪专 讛砖"住 诪址讗讬 讛执讬讗? 讻旨执讚职讘指注指讗 诪执讬谞值讬讛旨 专址讘旨执讬 讜讻讜', 讻诇讜诪专 讝讛 讛诪讗诪专 讗转讬 讻驻讬 讛讘注讬讗 砖诇 专讘讬 讜诇讗 讻驻讬 讛转砖讜讘讛 砖诇 专讘讬 讬砖诪注讗诇 讘专讘讬 讬讜住讬 砖讛讜讗 住讜讘专 讙诐 讘讞讜诇 讗住讜专, 讜讬转讻谉 讚讚专讬砖 专讘讬 讬砖诪注讗诇 '诪值注植砖讉讜止转 讚旨职专指讻侄讬讱指' 讻讛讛讬讗 讚注讬专讜讘讬谉 (讚祝 诇讞:) 讚诇讗 讬讟讬讬诇 讗讚诐 讘住讜祝 砖讚讛讜 讘砖讘转 诇专讗讜转 诪讛 讛讬讗 爪专讬讻讛 讚诪讬讬转讬 讛专讬"祝 讝"诇.



砖讈侄讗植谞执讬 讗讜止诪值专 驻旨职住执讬注指讛 讙旨址住旨指讛, 谞讜止讟侄诇侄转 讗址讞址转 诪值讞植诪值砖讈 诪值讗讜止转 诪执诪旨职讗讜止专 注值讬谞指讬讜 砖讈侄诇 讗指讚指诐 讜职讻讜旨'. 谞拽讬讟 讛讗讬 诇讬砖谞讗 '砖讈侄讗植谞执讬 讗讜止诪值专' 诇讛讙讬讚 砖讗讬谉 讚讘专 讝讛 诪拽讜讘诇 讗爪诇讜 诪讗讘讬讜 讗讜 砖讗专 专讘讜转讬讜 讜讻诪"砖 诇注讬诇. 讜谞专讗讛 诇讬 讚专讘讬 讬砖诪注讗诇 讛专讙讬砖 讘讚讘专 讝讛 诪讚注转讜 诇讞砖讜讘 驻住讬注讛 讙住讛 诇讟专讞讛 讙讚讜诇讛, 诪驻谞讬 砖讛讬讛 讘注诇 讘砖专 讜讻专住 专讞讘讛 诪讗讚 讜讛讬讛 专讜讗讛 讜诪专讙讬砖 讘讟专讞讛 砖诇 驻住讬注讛 讙住讛 讟驻讬, 讜讛讬讛 诪注专讬讱 讘讚注转讜 注诇 砖讗专 讗讚诐 讗祝 注诇 驻讬 砖讗讬谉 诇讛诐 讻专住 专讞讘讛 讻诪讜讛讜, 注诐 讻诇 讝讛 讜讚讗讬 讬砖 诇讛诐 讗讬讝讛 讬转专讜谉 讘讟专讞讛 驻住讬注讛 讙住讛, 讜诇讻讱 讛住讻讬诪讛 讚注转讜 诇讗住讜专, 诇讻讱 讗诪专 诇讜 '砖讈侄讗植谞执讬 讗讜止诪值专' 讻诇讜诪专 讗谞讬 讛专讙砖转讬 讘讝讛 诪爪讚 注爪诪讬. 讜谞专讗讛 诇讬 讘住"讚 讚诪诇讜讬 驻旨职住执讬注指讛 讙旨址住旨指讛 讻讝讛 驻"讛 住诪"讱 讬讜"讚 注讬"谉 讛"讗 讙讬诪"诇 住诪"讱 讛"讗 注讜诇讛 [570] 转拽"注 讻诪谞讬谉 '讬讗讘讚 讗讞讚 诪转"拽' [570].



讜旨诪职讛址讚旨址专 诇值讬讛旨 讘旨职拽执讚旨讜旨砖讈指讗 讚旨职讘值讬 砖讈执诪职砖讈值讬. 谞专讗讛 诇讬 讘住"讚 讛讟注诐 砖讬讜注讬诇 诇讝讛 拽执讚旨讜旨砖讈 讛址诇旨址讬职诇指讛 讜诇讗 拽执讚旨讜旨砖讈 讛址讬旨讜止诐? 讛讬讬谞讜 讻讬 讘诇讬诇讛 讬砖 砖讘注讬诐 转讬讘讜转 砖诇 讜址讬职讻只诇旨讜旨 [35] 讜砖诇 讘旨执专职讻旨址转 讛址拽旨执讚旨讜旨砖讈 [35], 砖讛诐 诇"讛 讜诇"讛 诪住驻专 注', 讜讗讜诪专讬诐 讝讛 注诇 讛'讬址讬执谉' [70] 砖讛讜讗 诪住驻专 注', 诇讗讜专 砖谞讬 '谞值专' [250] 砖注讜诇讬诐 转"拽 [500], 讛专讬 讻讗谉 注' 砖诇 拽专讬讗讛, 讜讙诐 注' 砖诇 讬址讬执谉, 讻谞讙讚 砖谞讬 注讬谞讬诐 砖诇 讗讚诐 砖讞住专 诪讛诐 讗讞讚 诪转"拽 [500] 砖讛讜讗 住讱 讛专诪讜讝 讘砖转讬 谞专 砖诇 砖讘转. 诇讻讱 砖诇 诇讬诇讛 诪住讜讙诇 诇讚讘专 讝讛. 讜讘讝讛 讬讜讘谉 (讘专讗砖讬转 诪讟, 讬讘) 讞址讻职诇执讬诇执讬 注值讬谞址讬执诐 诪执讬指旨讬执谉, 讞址讻职诇执讬诇执讬 诇砖讜谉 讻讞诇 讛诪讞讝拽 讗转 讛注讬谞讬诐 讻诪讜 砖讻转讘 诪讛专讞"讜 讝"诇 讘住驻专 注抓 讛讚注转 讟讜讘, 讜讬讬谉 讛讜讗 讬讬谉 讛拽讚讜砖 砖讬讜爪讗 诪谉 讛注谞讘讬诐 砖讛诐 讘' 注值讬谞址讬执诐 诇讻讱 诪讙讬谉 注诇 讛注讬谞讬诐.



"讜职砖讉址诪旨职转旨职 砖讉执诪职诇止转址讬执讱职" 讜职讙讜止' 讗指诪址专 专址讘旨执讬 讗侄诇职注指讝指专: 讗值诇旨讜旨 讘旨职讙指讚执讬诐 砖讈侄诇 砖讈址讘旨指转. 驻讬专砖 专砖"讬 '砖诪诇讜转 诪讬讜讞讚讜转 讜讛讬讬谞讜 讚砖讘转' 讛讗 讚拽专讬 诇砖诪诇讜转 讚砖讘转 诪讬讜讞讚讜转 诇讛, 讻讬 讬讚讜注 砖讛砖讘转 讛讜讗 诪诇讻讜转 讜专讜转 讛讬转讛 讘讞讬谞转 诪诇讻讜转, 讜诇讻谉 注诇 砖诪诇讜转 砖讘转 讗诪专讛 砖讉执诪职诇止转址讬执讱职 讛诪讬讜讞讚讜转 诇讛. 讗讬 谞诪讬 讻诇 爪讚讬拽 讜爪讚拽转 砖诪诇讜转 砖讘转 谞拽专讗讬诐 诪讬讜讞讚讜转 诇讛诐, 讚讗讬转讗 讘住' 讛讻讜谞讜转 (讚祝 住讙) 拽讘诇转讬 诪诪讜专讬 讝"诇 砖讻驻讬 讛爪讘注 讜讙讜讜谉 讛诪诇讘讜砖讬诐 砖诇讜讘砖 讛讗讚诐 讘讬讜诐 砖讘转 讘注讜诇诐 讛讝讛 讻谉 诪诪砖 讬转诇讘砖 讘讙谉 注讚谉 讗讞专 讛驻讟讬专讛 转诪讬讚 讘讬讜诐 砖讘转 注讬讬谉 砖诐. 讜注诇 讻谉 诪讬讜讞讚讜转 诇讛诐 砖讬砖 诇讬讜驻讬诐 讜诪专讗讬转诐 拽讬讜诐 讜谞爪讞讬讜转 诇讘注诇讬讛诐. 讜谞专讗讛 诇讬 讘住"讚 讚专讘讬 讗诇注讝专 诪驻讬拽 诇讛 诪讚讻转讬讘 '砖讉执诪职诇止转址讬执讱职' 讜诇讗 讗诪专讛 '砖讉址诇职诪讜止转侄讬讱指' 讚讗祝 注诇 讙讘 讚'砖讉执诪职诇指讛' 讜'砖址讉诇职诪指讛' 注谞讬谉 讗讞讚 讛诐 注诇 讻诇 讝讛 讘讙讚 讛讞砖讜讘 谞拽专讗 砖讉执诪职诇指讛, 讜诇讻谉 讻转讬讘 (砖诪讜转 讬讘, 诇讛) 讻职旨诇值讬 讻侄住侄祝 讜旨讻职诇值讬 讝指讛指讘 讜旨砖职讉诪指诇止转, 讚讗讬讬专讬 砖诐 讘讘讙讚讬诐 讛讞砖讜讘讬诐, 讜讻谉 (讬砖注讬讛讜 讙, 讜) 砖执讉诪职诇指讛 诇职讻指讛 拽指爪执讬谉 转执旨讛职讬侄讛 诇指旨谞讜旨, 讗讘诇 砖诇诪讛 谞拽专讗 讘讙讚 讛讙专讜注, 讜诇讻谉 讻转讬讘 (砖诪讜转 讻讘, 讞) 注址诇 砖侄讉讛 注址诇 砖址讉诇职诪指讛, 讜讻讬讜谉 讚讗诪专 诇讜 '砖讉执诪职诇止转址讬执讱职' 讚专砖 诇讛 讘讙讚讬 砖讘转 砖讛诐 讞砖讜讘讬诐 砖谞拽专讗讬诐 砖执讉诪职诇指讛. 讜注诇 讚专讱 讛讗诪转 谞专讗讛 诇讬 讘住"讚 讚讘讙讚 砖讘转 谞拽专讗 砖讉执诪职诇指讛 砖讛讜讗 讗讜转讬讜转 '砖诐 诇讛' 讻讬 砖诐 讗讚谞"讬 讛诪转讙诇讛 讘砖讘转 讛讜讗 讙讬诪讟专讬讗 诇"讛 讘诪讬诇讜讬 诪诇讜讗讜, 诪讛 砖讗讬谉 讻谉 讘讞讜诇 讛讜讗 诇"讚 讜讻谞讝讻专 讘砖注专 讛驻住讜拽讬诐 讘住讜讚 讛讻转讜讘 (讘诪讚讘专 讬讚, 讬讝) 讜职注址转指旨讛 讬执讙职讚址旨诇 谞指讗 讻止旨讞址 讗植讚止谞指讬, 讜讚讜"拽.



"转旨值谉 诇职讞指讻指诐 讜职讬侄讞职讻旨址诐 注讜止讚" (诪砖诇讬 讟, 讟) 讗指诪址专 专址讘旨执讬 讗侄诇职注指讝指专: 讝讜止 专讜旨转 讛址诪旨讜止讗植讘执讬旨指讛 讜旨砖讈职诪讜旨讗值诇 讛指专指诪指转执讬. 讛拽砖讛 讛专讘 讗诐 诇讘讬谞讛 (讚专讜砖 讟讜 讚祝 拽住讝) 讚诇讗 讬爪专讱 诇讜诪专 讻谉 讗诇讗 讘讚讘专 砖讛诪转讞讬诇 砖讛讜讗 讛谞讜转谉 讛讜专讛 讘讜 拽爪转 诪谉 讛讞讻诪讛 讜讛诪拽讘诇 讙诪专 讗讜转讛 讜讛砖诇讬诪讛 诪讚注转讜, 讗讘诇 讛讻讗 诇讗 讛讜讛 讛讻讬, 讚谞注诪讬 讗诪专讛 (专讜转 讙, 讙) 讜职专指讞址爪职转职旨 讜指住址讻职转职旨 讜职讬指专址讚职转职旨 讛址讙止旨专侄谉, 讗讬谉 谞专讗讛 讚讘专 讝讛 讘讞讻诪讛 讻诇诇! 讜专讜转 注砖转讛 讻诇 讛诪注砖讛 讘讞讻诪讛 砖讬专讚讛 讛讙讜专谉 讜讛讚专 注砖转讛, 讜讻谉 讙讘讬 注诇讬 砖讗诪专 诇砖诪讜讗诇 砖讬讗诪专 (砖诪讜讗诇 讗' 讙, 讟) 讚址旨讘值旨专 讛殖' 讗讬谉 讘讚讘专讬诐 讗诇讜 专讗砖讬转 讞讻诪讛 讻诇诇! 讜专拽 砖诪讜讗诇 砖讛砖讬讘 讚址旨讘值旨专 讻执旨讬 砖止讈诪值注址 注址讘职讚侄旨讱指 讛讜专讛 注诇 讛讞讻诪讛 讘讚讘专 砖驻转讬讜 注讚 讻讗谉 讚讘专讬讜 讬注讜讬谉 砖诐. 讜谞专讗讛 诇讬 讘住"讚 讚谞注诪讬 讛转讞讬诇讛 讘讞讻诪讛 讘讗诪专讛 讜职讬指专址讚职转职旨 讛址讙止旨专侄谉 讗祝 注诇 讙讘 讚拽专讬谞谉 讜职讬指专址讚职转职旨 讬砖 讗诐 诇诪住讜专转, 砖讘讗诪转 讛讬讗 讗诪专讛 讜职讬指专址讚职转旨执讬 讜讗谞谉 拽专讬谞谉 讜职讬指专址讚职转职旨, 讜专爪讜谞讜 诇讜诪专 讝讻讜转讬 讬专讚 注诪讱, 讜讘讝讛 讛讜讚讬注讛 诇讛 讚讻驻讬 讛住讚专 砖爪讬讜转讛 讗讜转讛 诇注砖讜转 讻讗谉 住讬讻讛 讜专讞讬爪讛 讗讝 讬砖 讘讛诇讬讻转讛 讘讚专讱 住讻谞转 讛讞砖讚 砖讛专讜讗讛 讬讞砖讜讚 讗讜转讛 讘讚讘专 专注, 讜诇讻讱 爪专讬讻讛 讛讬讗 诇砖诇讜讞 注诪讛 讝讻讜转 砖诇讛!
诪砖诇 诇讗讘 砖讗诪专 诇讘谞讜 拽讜诐 诇讱 诇讘讬转 驻诇讜谞讬 讜讗谞讬 讗诇讱 注诪讱 诇砖诪专讱 讘讚专讱 诇讛讙讬谉 注诇讬讱, 讗诪专 讛讘谉 讛谞讛 讛讚专讱 讛讜讗 讚专讱 讛诪诇讱 讜专讘讬诐 注讜讘专讬诐 讜砖讘讬诐 讘讜 诇诪讛 讗诪专 砖讬讘讗 注诪讬 诇砖诪专谞讬 讜诇讛讙讬谉 注诇讬? 砖诪注 诪谞讬讛 讬砖 讚讘专 住讻谞讛 讘讚专讱 讜讞讚诇 诇诇讻转! 讜讻谉 讻讗谉 讻讬讜谉 砖讗诪专讛 诇讛 讜讬专讚转讬 讛讙讜专谉 讗诪专讛 专讜转 砖诪注 诪讬谞讛 讬砖 讗讬讝讛 住讻谞讛 砖爪专讬讱 诇讬 砖诪讬专讛, 讜讗讝 谞转谞讛 诇讘讛 诇讛讘讬谉 诪讛 住讻谞讛 讬砖? 讜讛砖讻讬诇讛 诇讛讘讬谉 砖讬砖 住讻谞转 讞砖讚! 讜讘讛讘谞讛 讝讜 砖诇讛 讛讜住讬驻讛 讞讻诪讛 砖诇讗 转爪讟专讱 诇讛讙谞讛 砖诇 讝讻讜转 讞诪讜转讛 讗诇讗 转注砖讛 讛讻诇 讗讞专 讬专讬讚转 讛讙讜专谉, 讜诇驻讬 讝讛 谞诪爪讗 谞注诪讬 讛转讞讬诇讛 讘讚讘专 砖驻讬讛 驻转讞讛 讘讞讻诪讛 诇专讜转. 讜讻谉 注诇讬 谞诪讬 讛转讞讬诇 诇注讜专专 讗转 诇讘 砖诪讜讗诇 讘讞讻诪讛, 砖专诪讝 诇讜 砖讬砖 爪讚 诇讛住转驻拽 讗讜诇讬 诇讗 讚讘专 讛' 讛讜讗 讝讛, 讜讛讬讬谞讜 讚讗诪专 诇讜 讜职讛指讬指讛 讗执诐 讬执拽职专指讗 讗值诇侄讬讱指 讜职讗指诪址专职转指旨 讚址旨讘值旨专 讛殖' 讜转讬讘转 '讜职讛指讬指讛' 诇砖讜谉 讬转专, 讚讛讜讛 诇讬讛 诇诪讬诪专 讜职讻执讬 讬执拽职专指讗 讗值诇侄讬讱指, 讗讱 讬讚讜注 '讗讬谉 讜职讛指讬指讛 讗诇讗 诇砖讜谉 砖诪讞讛' 讜讛讙讬讚 诇讜 讘讝讛 砖诇讗 讬讗诪专 讚址旨讘值旨专 讛殖' 讗诇讗 注讚 砖讬专讗讛 住讬诪谉 讝讛, 讜讛讜讗 讻砖讛谞讘讬讗 砖讜诪注 讚址旨讘值旨专 讛殖' 诪讜讻专讞 砖讬转诪诇讗 砖诪讞讛 讙讚讜诇讛 诪讗诇讬讜, 讜讝讛 住讬诪谉 诪讜讘讛拽 砖讛讜讗 砖讜诪注 讚址旨讘值旨专 讛殖' 讜讗讬谞讜 诪讜讟注讛 讜砖讜讙讛 讘讜. 讜诇讝讛 讗诪专 讜职讛指讬指讛 讗执诐 讬执拽职专指讗 讗值诇侄讬讱指, 专爪讜谞讜 诇讜诪专 讗诐 转专讙讬砖 讘砖诪讞讛 讘注转 砖讬拽专讗 讗诇讬讱, 讗讝 讜职讗指诪址专职转指旨 讚址旨讘值旨专 讛殖' 砖讝讛 讛讜讗 住讬诪谉 诪讜讘讛拽 砖讛讜讗 讚讘专 讛'. 讜诪讚讘专讬讜 诪砖诪注 讗诐 诇讗 讬专讗讛 住讬诪谉 讝讛 砖诇 讛砖诪讞讛 爪专讬讱 诇讞讜砖 讗讜诇讬 讗讬谉 讝讛 讚讘专 讛砖诐 讬转讘专讱.
诪砖诇 诇讘谉 砖讛诇讱 诇诪住讬讘讛 砖诇 诪砖转讛 讗讞讚, 讗诪专 诇讜 讗讘讬讜 讘讗 讜讗注砖讛 诇讱 住讬诪谉 讘讙诇讬诪讗 砖诇讱 砖诇讗 转转讞诇祝 讘讙诇讬诪讗 讗讞专转 讘注转 砖转驻砖讜讟 讗讜转讛 砖诐 讘诪住讬讘讛, 讗诪专 讛讘谉 诪讚讘专讬 讗讘讬讜 诪砖诪注 砖讬砖 诇讗讞专讬诐 讙诇讬诪讗 讻讝讗转 讛讙诇讬诪讛 砖诇讬 讜诇讻谉 专讜爪讛 诇注砖讜转 诇讬 讘讛 住讬诪谉, 讗讝 谞转讞讻诐 讗讜转讜 讛讘谉 砖诇讗 专爪讛 诇住诪讜讱 注诇 讛住讬诪谉 砖注砖讛 讗讘讬讜, 讻讬 讗诪专 砖诪讗 讙诐 讗讞专讬诐 讬砖 诇讛诐 住讬诪谉 讻讝讛 讘讙诇讬诪转诐, 讜讗诐 讻谉 讗驻砖专 砖转转讞诇祝 讙诇讬诪转讬 讙诐 注转讛, 讗诇讗 讟讜讘 砖诇讗 讗驻砖讜讟 讛讙诇讬诪讛 诪注诇讬 讻诇诇 讜注讬拽专. 讜讻谉 讻讗谉 讗讞专 砖专讗讛 砖诪讜讗诇 砖注砖讛 诇讜 注诇讬 住讬诪谉 诇讚注转 砖讛讜讗 讚址旨讘值旨专 讛殖' 注诇 讬讚讬 砖诪讞讛 砖讬讛讬讛 诇讜, 砖讗诐 诇讗 讬专讗讛 讛住讬诪谉 讛讝讛 讬砖 诇讞讜砖 讗讜诇讬 诇讗 讚讘专 讛' 讛讜讗 讝讛, 讗讝 谞转讞讻诐 砖诪讜讗诇 讬讜转专 砖讗驻讬诇讜 专讗讛 讛住讬诪谉 讛讝讛 诇讗 住诪讱 注诇讬讜, 讜诇讻讱 讗诪专 讚址旨讘值旨专 讻执旨讬 砖止讈诪值注址 注址讘职讚侄旨讱指.



讜职讻执讬 讚旨址专职讻旨讜止 砖讈侄诇 讘旨止注址讝 诇执砖讈职讗止诇 讘旨职谞址注植专指讛?. 谞专讗讛 诇讬 讘住"讚 讛讻讜谞讛 讚讛讜讛 诇讬讛 诇诪讬诪专 诪执讬 讝止讗转, 讜讻讬讜谉 讚讗诪专 '讛谞注专讛' 诪砖诪注 专爪讜谞讜 诇讜诪专 讚诪砖讜诐 讛讬讜转讛 谞注专讛 诇讻讱 讗谞讬 砖讜讗诇 注诇讬讛, 砖讗诐 讛讬转讛 讗砖讛 诇讗 讛讬讛 专讗讜讬 诇砖讗诇 注诇讬讛, 讜注诇 讝讛 诪拽砖讬 讜职讻执讬 讚旨址专职讻旨讜止 砖讈侄诇 讘旨止注址讝 诇执砖讈职讗止诇 讘旨职谞址注植专指讛? 驻讬专砖 讚讘注讝 砖讛讬讛 讗讚诐 讞砖讜讘 讜讙讚讜诇 讛讚讜专 讗驻讬诇讜 讘谞注专讛 砖讗讬谞讛 讗砖讛 谞诪讬 讗讬谉 专讗讜讬 诇砖讗诇! 讜诪讛 砖讗诪专 讚旨职讘址专 讞指讻职诪指讛 专指讗指讛 讘旨指讛旨, 讬砖 诇讛拽砖讜转 讬讚讬注转 讛讛诇讻讛 诇讗 谞拽专讗转 讞讻诪讛! 讻讬 谞注诪讬 讜讚讗讬 诇诪讚讛 讗转 专讜转 讛诇讻讜转 讗诇讜 讜诇讗 注砖转讛 诪爪讚 砖讻诇讛 讜讞讻诪转讛. 讜讛谞讛 驻讬专讜砖 诪讛专砖"讗 讬讘讗 注诇 讝讛 诇谞讻讜谉, 讗讱 讗谞讗 注讘讚讗 讗砖诇讬诐 讗转 讚讘专讬讜, 讚讘讗诪转 讘讬转 讛诇诇 讜讘讬转 砖诪讗讬 讻诇 讞讚 讬讛讬讘 讟注诪讗 诇讚讘专讬讜, 谞诪爪讗讜 讗诇讜 讜讗诇讜 讚讘专讬 讗诇讛讬诐 讞讬讬诐, 讜讗祝 注诇 讙讘 讚注转讛 拽讬讬诪讗 诇谉 讻讘讬转 讛诇诇 诪驻谞讬 讘转 拽讜诇, 讛谞讛 讘讗讜转讜 讝诪谉 讚拽讚讬诐 诇讗 讛讬转讛 讛诇讻讛 驻住讜拽讛 讗诇讗 讬砖 注讜砖讬谉 讻讘讬转 砖诪讗讬 讜住讜诪讻讬谉 注诇 驻住讜拽 (讚讘专讬诐 讻讚, 讬讟) 诇址讙值旨专 诇址讬指旨转讜止诐 讜职诇指讗址诇职诪指谞指讛, 讜讬砖 注讜砖讬谉 讻讘讬转 讛诇诇 讜住讜诪讻讬谉 注诇 驻住讜拽 (讜讬拽专讗 讬讟, 讬) 诇侄注指谞执讬 讜职诇址讙值旨专, 讜讘讜讚讗讬 谞注诪讬 讘注转 砖诇诪讚讛 讗转 专讜转 讛诇讻讜转 诇拽讟 讜砖讻讞讛 讗诪专讛 诇讛 讬砖 住讜诪讻讬谉 注诇 驻住讜拽 诇侄注指谞执讬 讜职诇址讙值旨专, 讜讬砖 住讜诪讻讬谉 注诇 驻住讜拽 诇址讙值旨专 诇址讬指旨转讜止诐 讜职诇指讗址诇职诪指谞指讛, 讜讗转 转注砖讬 讻讗砖专 转讞驻讜爪讬. 讜专讜转 讛讬转讛 讞讻诪谞讬转 诇讗 专爪转讛 诇注砖讜转 讻住讘专转 讘讬转 砖诪讗, 诪砖讜诐 讚住讘专讛 讝讜 住诪讜讻讛 注诇 驻住讜拽 诇址讙值旨专 诇址讬指旨转讜止诐 讜职诇指讗址诇职诪指谞指讛 讜讛讬讗 讗讬谞讛 专讜爪讛 诇讛讞讝讬拽 注爪诪讛 讘住讜讙 '讗址诇职诪指谞指讛' 讚讗诐 讻谉 讬讛讬讛 诇讛 讚讬谉 '拽址讟职诇指谞执讬转' 讜诇讻谉 讘讞专讛 诇诪讬讝诇 讘转专 住讘专转 讘讬转 讛诇诇, 讻讬 住讘专讛 讝讜 住诪讜讻讛 注诇 驻住讜拽 诇侄注指谞执讬 讜职诇址讙值旨专 砖讛讬讗 讛讞讝讬拽讛 注爪诪讛 诇注谞讬讛 讜讙讬讜专讬转 讚讗讝讬诇 诪谞讛 讚讬谉 拽讟诇谞讬讬转, 讚讙专 砖谞转讙讬讬专 讻拽讟谉 砖谞讜诇讚 讚诪讬, 讜讝讛讜 讚讘专 讞讻诪讛 砖诪爪讗 讘讛!



注讜止诪职讚讜止转 诪职注只诪旨指讚 谞讜止驻职诇讜止转 诪职讬只砖旨讈指讘. 谞专讗讛 诇讬 诇讻讱 讗诪专 讛址谞址旨注址专 (专讜转 讘, 讝) 讜址转指旨讘讜止讗 讜址转址旨注植诪讜止讚 诪值讗指讝 讛址讘止旨拽侄专 讜职注址讚 注址转指旨讛 讜讻讜', 讻诇讜诪专 诪讛 砖讗转讛 专讜讗讛 讬讜砖讘转 讜谞讜讟诇转 讗讬谉 讝讛 讗诇讗 注转讛 诇驻谞讬讱 注讜砖讛 讻谉, 讗讘诇 拽讜讚诐 砖讘讗转 注转讛 诇讗 专讗讬转讬讛 讬讜砖讘转 讜谞讜讟诇转, 讗诇讗 讜址转址旨注植诪讜止讚 诪值讗指讝 讛址讘止旨拽侄专 讜职注址讚 注址转指旨讛.



注植转执讬讚指讛 诪址诇职讻讜旨转 讘旨值讬转 讚旨指讜执讚 砖讈侄转旨执转职讞址诇旨值拽. 谞专讗讛 诇讬 讘住"讚 诪住驻专 讘旨止注址讝 讜职专讜旨转 [500] 注讜诇讛 驻转专讛 [500] 砖讛讜讗 砖诇讞谉 讻讬谞讜讬 诇诪诇讻讜转, 讻诪"砖 专讘讜转讬谞讜 讝"诇 (讬讜诪讗 注讘:) 砖诇 砖诇讞谉 讝讻讛 讚讜讚 讜谞讟诇讜, 讜诇讝讛 讗诪专 (专讜转 讚, 讬讗) 诇讘注讝 讜址注植砖值讉讛 讞址讬执诇 '讘职旨讗侄驻职专指转指讛' '讗讘 驻转专讛' 讻诪讜 (讘专讗砖讬转 诪讛, 讞) 讜址讬职砖执讉讬诪值谞执讬 诇职讗指讘 诇职驻址专职注止讛, 谞诪爪讗 讛诪诇讻讜转 专诪讜讝讛 讘讜 讜讘讛, 讜诇讻谉 讻讬讜谉 砖讛拽讜爪专讬诐 讛讬讜 诪驻住讬拽讬诐 讘讬谞讛 诇讘讬谞讜 讝讛 住讬诪谉 注诇 诪诇讻讜转 砖转转讞诇拽, 讻讬 讛诪诇讻讜转 专诪讜讝讛 讘讜 讜讘讛 讘讬讞讚. 讜谞专讗讛 诇讬 讻砖讗诪专 诇讛 讙止旨砖执讈讬 讛植诇止诐 专诪讝 诇讛 讘讬讞讜讚 注诇 爪讚 讛拽讜爪专讬诐, 诇讻讱 讗诪专 讻讗谉 专侄诪侄讝 专指诪址讝 诇指讛旨.





讘谞讬讛讜

讗指诪址专 专址讘旨执讬 讬讜止讞指谞指谉:"讜职转址讞址转 讻旨职讘止讚讜止" 讜职诇止讗 讻旨职讘讜止讚讜止 诪址诪旨指砖讈. 讛谞讛 诇专讘讬 讬讜讞谞谉 谞砖专祝 讛讙讜祝 讜诇讗 谞砖专驻讜 讛讘讙讚讬诐, 讜讻诪讜 砖谞讗诪专 专砖"讬 讝"诇. 讜爪专讬讱 诇讛讘讬谉 诇诪讛 谞注砖讛 谞住 讻驻讜诇, 讻讬 讚讘专 讝讛 砖谞砖专祝 讛讙讜祝 讜诇讗 谞砖专祝 讛讘讙讚 砖注诪讜 讛讜讗 谞住 驻诇讗讬, 讜诇诪讗讬 讛讜爪专讱 讝讛, 讜住讙讬 讘谞住 讛注讬拽专讬 砖诇 砖专讬驻转 讛讙讜祝 砖讘讝讛 谞注砖讬转 讛爪诇转 讬砖专讗诇 诪讗讜讬讘讬讛诐?
讜谞专讗讛 诇讬, 讻讚讬 砖讘讝讛 讬转讘专专 讜讬讜讜讚注 转讜拽祝 讛谞住 讜注讜爪诪讜 讜讙讜讚诇讜, 讬注谉 讻讬 讘讝讛 谞讜讚注 诪住驻专诐 讻诪讛 讛讬讜 砖诪谞讜 讘讙讚讬讛诐 讜讬讚注讜, 讜讗诐 讛讬讛 谞砖专祝 讛讻诇 诇讗 讛讬讛 谞讜讚注 诪住驻专诐.
讜谞专讗讛 诇讬, 砖讝讻讜 诇谞住 讻驻讜诇 讘讝讻讜转 讛转讜专讛 砖讛专讘讬抓 讞讝拽讬讛讜 讛诪诇讱 注诇讬讜 讛砖诇讜诐 讘讬诪讬诐 讜讘诇讬诇讜转. 砖讛讬讛 诇讬诪讜讚 讻驻讜诇 讬诪讬诐 讜诇讬诇讜转, 讜讻诪讜 砖谞讗诪专 '讞只讘址旨诇 注止诇 诪执驻职旨谞值讬 砖指讈诪侄谉' (讬砖注讬讛 讬, 讻讝) 讞只讘址旨诇 注只诇旨讜止 砖诇 住谞讞专讬讘 诪执驻职旨谞值讬 砖讈职诪指谞讜止 砖诇 讞讝拽讬讛讜, 砖讛讬讛 讚讜诇拽 讘讘转讬 诪讚专砖讜转, 砖讙讝专 砖讬注住拽讜 讘转讜专讛 讘讬诪讬诐 讜讘诇讬诇讜转 (住谞讛讚专讬谉 爪讚:).





诪专讗讬转 讛注讬谉

讜讚讘专 讚讘专 砖诇讗 讬讛讬 讚讘讜专讱 砖诇 砖讘转 讻讚讘讜专讱 砖诇 讞讜诇. 驻讙诐 讚讬讘讜专 讞讜诇 讘砖讘转 讛讜讗 讞诪讜专 诪讗讚 讜谞专讗讛 讛讟注诐 讚砖讘转 专讜诪讝 诇诪' 讜诪' 讛讬讗 讘讞讬谞转 讚讘讜专 讜诇讻谉 驻讙诐 讛讚讘讜专 讘砖讘转 讞诪讜专 诪讗讚 讜诪讬 砖谞讝讛专 讘讜 讙讚讜诇 砖讻专讜 诪讗讚 讜讻谉 讻转讬讘 讜讚讘专 讚讘专 讗讝 转转注谞讙 注诇 讛' 住诪讱 讗讝 转转注谞讙 诇讜讚讘专 讚讘专:





驻转讞 注讬谞讬诐

转谉 诇讞讻诐 讜讻讜' 讝讜 专讜转 讛诪讜讗讘讬讛 讜讻讜' 注诪"砖 讗谞讬 讘注谞讬讬 讘拽讜谞讟专讬住 砖诪讞转 讛专讙诇 专讜转 讚祝 讻"讟 讜讘诪"砖 讘住诪讜讱 讜讻讬 讚专讻讜 砖诇 讘注讝 诇砖讗讜诇 讘谞注专讛 注"砖 讘拽讜谞讟专讬住 讛谞讝讻专 讚祝 讻"讗 注"讘 注"砖:

